ৰেল বিভাগৰ মাটিত থকা এখন চালি ঘৰ আৰু জলসিঞ্চন বিভাগৰ মাটিত থকা এখন চালি লৈ দুটা অস্থায়ী শিবিৰলৈ ৬০ টা পৰিয়ালক ২৫ ছেপ্টেম্বৰত বিয়লি স্থানান্তৰিত কৰা হ ’ ল। পুনৰ্সংস্থাপনৰ আশাৰে ঠিক পথটোৰ বিপৰীতফালে তাল্লাহ বস্তিৰ সম্প্ৰসাৰিত ঠাইখনত এতিয়াও প্ৰায় আন দহটা পৰিয়াল আছে, এই দহটা পৰিয়ালৰ মাজত পাৰুল কৰণহঁতো আছে। তাই আগতে মানুহৰ ঘৰত কাম কৰিছিল, এতিয়া বয়স প্ৰায় ৭০ বছৰ হ ’ ল। দলংখনলৈ দেখুৱাই পাৰুলে ক ’ লে, ‘ আগতে দলংখন কাঠেৰে নিৰ্মাণ কৰা হৈছিল। বহুত বছৰৰ আগতে ‘ ডাবল ডেকাৰ ’ বাছ এখন দলঙৰ পৰা খহি পৰিছিল। কাঠৰ দলংখন পকী কৰাৰ সময়ত কোনো লোকক উচ্ছেদ কৰা নাছিল। ’ পাৰুল এগৰাকী বিধবা মহিলা তথা তেওঁ বহুমূত্ৰ ৰোগত আক্ৰান্ত; ’ মানুহৰ ঘৰত কাম কৰি জীৱিকা অৰ্জন কৰা জীয়েকে পাৰুলৰ খৰচ বহন কৰে।